אשראם

הכניסה לאשראם בסברמאטיאשראם (בסנסקריט: आश्रम) הוא מושג הודי המתאר קהילה מבודדת שהשוהים בה מוכוונים להתפתחות רוחנית או דתית. לעיתים קרובות עומד בראש האשראם גורו שעצתו, תורתו, ולעיתים עצם נוכחותו, מהווה את מרכז תהליך הלמידה ואחד הכלים המרכזיים לה במקום.

== מטרות והשפעה ==
אנשים נוהגים לבקר באשראם כדי למצוא מקום להרהור על משמעות או מטרה עמוקה בחייהם, ללמוד תורות מסוימות או לתרגל רוחניות באופן אינטנסיבי. ברוב האשראמים קיימת רוח של שירות עצמי ואתוס של עבודה למען מטרה גדולה יותר מאשר סיפוק אישי בלבד. אשראמים שונים מדגישים דרכים ותורות שונות, אך כולם חולקים את האתוס הרחב של מאמץ ממוקד השואף לצמיחה פנימית ולטרנספורמציה.<ref name=":0"></ref>

== מיקום ופונקציות מסורתיות של אשראם בעבר ==
באופן מסורתי, אם כי לא תמיד בימינו, אשראם היה ממוקם רחוק מהיישובים הומי האדם, אלא ביערות או באזורים הרריים, בסביבות טבעיות מרגיעות שתומכות בהוראה רוחנית ובמדיטציה. דיירי האשראם עסקו באופן קבוע בתרגולים רוחניים ופיזיים, כמו סוגים שונים של יוגה. הם גם ערכו טקסי קורבנות. רבים מהאשרמים שימשו גם כבתי ספר פנימיים לילדים במסגרת המסורת של גורו שישיה.<ref></ref>

== שילוב בין תרבויות ==
אשראמים, אשר מקורם בתרבות ההינדואית, התפתחו לשמש כמרכזים המציעים חוויות רוחניות השואבות ממסורות מזרחיות כמו מדיטציה ויוגה, תוך שילוב עקרונות ופילוסופיות מערביות. הם משמשים כמוקדים להתרפקות רוחנית המיועדת להרחיב את התודעה הרוחנית של המשתתפים וליצור חיבור בין מסורות שונות.<ref></ref>

== אשראמים מודרניים וביקורת עליהם ==
מאז שנות השישים, עם הגעת מערביים להודו, התפתחו אשראמים חדשים עם תנאים משופרים וגורו<nowiki/>אים דוברי אנגלית. אשראמים אלו מציעים סדנאות, קורסים, ותוכניות רוחניות המותאמות לקהל הבינלאומי. עם זאת, ישנה ביקורת על האשראמים המודרניים. רבים מהם הפכו לגסט האוסים או מוסדות רוחניים לעשירים, ואיבדו את המהות הרוחנית המקורית שלהם. הביקורת מתמקדת בכך שהאשראמים כיום מתמקדים יותר ברווח כלכלי ופחות בהעברת ידע רוחני אמיתי.

== אתיולוגיה ==
המילה אשראם נגזרת מהשורש הסנסקריטי "śram" שמשמעותו "עבודה קשה" או "עינוי", עם התוספת "ā" שמשמעותה "לעבר". ניתן לראות כי האשראם הוא מקום שבו ניתן "לעבוד לעבר" מטרה מסוימת. בנוסף, המילה אשראם נגזרת גם מהשורש "ashraya" שמשמעותו "מקום מקלט" או "מנוחה", מה שמצביע על הערך של עבודה פנימית בסביבה שמיועדת לכך.<ref name=":0" />

== אשראמים מפורסמים ==
* האשראם של אושו בפונה, מהאראשטרה, הודו
* האשראם של מאטה אמריטננדמאיי ("האם המחבקת") בקראלה, הודו
* האשראם של אורובינדו בפודוצ'רי, הודו
* האשראם של פטר דנוב תחילה בסופיה "איזגרבה" (זריחת שמש) ולאחר מכן על הרי רילה בקיץ.
* המרכזים של אומרם מיכאל איבנהוב בצרפת, שווייץ, קנדה ועוד.
* האשראם של טיוהאר נקרא "פאצ'ה מאמה", בקוסטה ריקה.
* אשרם במדבר - בית הארחה רוחני ברוח אושו, שיטים, ישראל.

== ראו גם ==

* פילוסופיה הודית
* הינדואיזם
* ויפאסנה
* בודהיזם
* מורה רוחני

== לקריאה נוספת ==

* רם אורן, אשראם
* ויליאם הארט, ויפאסנה- האמנות לחיות
* יובל אידו טל, בודהיזם

==קישורים חיצוניים==

* 
* מיקי פלד, [https://www.masa.co.il/article/%D7%93%D7%A8%D7%95%D7%9D-%D7%94%D7%95%D7%93%D7%95-%D7%91%D7%90%D7%A9%D7%A8%D7%90%D7%9D-%D7%A9%D7%9C-%D7%94%D7%90%D7%9E%D7%90-%D7%94%D7%9E%D7%97%D7%91%D7%A7%D7%AA/ דרום הודו- באשראם של האמא המחבקת], מסע אחר, 2011
* גבי פיזסמן, [https://www.beatles.org.il/post/%D7%9E%D7%94-%D7%91%D7%90%D7%9E%D7%AA-%D7%A7%D7%A8%D7%94-%D7%91%D7%90%D7%A9%D7%A8%D7%90%D7%9D-%D7%A9%D7%9C-%D7%94%D7%9E%D7%94%D7%A8%D7%99%D7%A9%D7%99-%D7%9E%D7%90%D7%94%D7%A9-%D7%99%D7%95%D7%92%D7%99-%D7%91%D7%A8%D7%99%D7%A9%D7%99%D7%A7%D7%A9 מה באמת קרה באשראם של המהרישי מאהש יוגי ברישיקש?], אתר האמת מאחורי הביטלס
* סדגורו, [https://isha.sadhguru.org/en/wisdom/article/ashram-living לחיות באשראם- מה זה באמת אומר?] (באנגלית)
* רינת ידלין, [https://www.meditationlibrary.net/%D7%9E%D7%94%D7%99-%D7%9E%D7%93%D7%99%D7%98%D7%A6%D7%99%D7%94/ מהי מדיטציה], ספריית המדיטציות, 2011

== הערות שוליים ==

קטגוריה:הינדואיזם